**OBRAZLOŽENJE**

Predloženim izmjenama i dopunama Pravilnika o sigurnosti igračaka prilagođava se nacionalno zakonodavstvo zakonodavstvu Europske unije kojim je regulirano područje sigurnosti igračaka.

Odredbama predloženog Pravilnika, uvodi se zabrana pojedinih alergenih mirisa u igračkama, kao i njihovo označivanje. Nadalje, određuju se granične vrijednosti za formaldehid u materijalima za igračke te se mijenjaju migracijske granične vrijednosti za aluminij koji se nalazi u igračkama ili njihovim sastavnim dijelovima.

Odredbe vezane uz zabranu pojedinih alergenih mirisa u igračkama, kao i njihovo označivanje, obvezne su za sve države članice EU te stupaju na snagu dana 5. srpnja 2022. godine, dok odredbe vezane uz granične vrijednosti aluminija i formaldehida koji se mogu nalaziti u igračkama stupaju na snagu dana 20. i 21. svibnja 2021. godine.